ตลท. ขึ้นเครื่องหมาย NC หุ้น NOK เหตุส่วนผู้ถือหุ้นงบปี 63 ติดลบ 7 พันลบ.
ตลท. ขึ้นเครื่องหมาย NC หุ้น NOK เริ่มวันนี้ เหตุส่วนผู้ถือหุ้นงบปี 63 โดยมีส่วนผู้ถือหุ้นมีค่าน้อยกว่าศูนย์เป็นจำนวน 7,000 ล้านบาท มีเหตุเข้าข่ายอาจถูกเพิกถอนเป็นปีที่ 1
ตลท. ขึ้นเครื่องหมาย NC หุ้น NOK เริ่มวันนี้ เหตุส่วนผู้ถือหุ้นงบปี 63 ติดลบ 7 พันลบ. มีเหตุเข้าข่ายอาจถูกเพิกถอนเป็นปีที่ 1
9 ก.ย. 2564

ตลาดหลักทรัพย์แห่งประเทศไทย (ตลท.) ระบุว่า บริษัท สายการบินนกแอร์ จำกัด (มหาชน) หรือ NOK ได้นำส่งงบการเงินประจำปี 2563 มายังตลาดหลักทรัพย์ฯ โดยมีส่วนผู้ถือหุ้นมีค่าน้อยกว่าศูนย์เป็นจำนวน 7,000 ล้านบาท ส่งผลให้บริษัทเข้าข่ายอาจถูกเพิกถอนตามข้อกำหนดตลาดหลักทรัพย์ฯ เรื่อง การเพิกถอนหลักทรัพย์จดทะเบียน ทั้งนี้เพื่อให้เป็นไปตามความในข้อกำหนดตลาดหลักทรัพย์ฯ ดังกล่าวข้างต้น ตลาดหลักทรัพย์ฯ จะดำเนินการดังนี้
ทั้งนี้เนื่องจากตามที่ตลาดหลักทรัพย์ฯ ได้เคยเปิดให้ซื้อหรือขายหลักทรัพย์ของบริษัทเป็นระยะเวลา 1 เดือน (ตั้งแต่วันที่ 2 มิถุนายน 2564 ถึง 1 กรกฎาคม 2564) หลังจากที่หลักทรัพย์ของบริษัทถูกขึ้นเครื่องหมาย SP ครบ 3เดือน ดังนั้น ในกรณีนี้ตลาดหลักทรัพย์ฯ จะคงเครื่องหมาย SP (Suspension) ห้ามซื้อหรือขายหลักทรัพย์ของบริษัทต่อไป และไม่เปิดให้มีการซื้อหรือขายหลักทรัพย์ของบริษัทจนกว่าบริษัทจะดำเนินการให้เหตุแห่งการเพิกถอนหมดไป และดำเนินการให้บริษัทมีคุณสมบัติเพื่อกลับมาซื้อขายได้ตามปกติ
อย่างไรก็ดีตลาดหลักทรัพย์ฯ ขอให้ผู้ถือหุ้นและผู้ลงทุนโปรดศึกษารายละเอียดงบการเงินฉบับเต็มของ NOK พร้อมทั้งติดตามการน าเสนอทางเลือกในการดำเนินการของบริษัทดังกล่าวต่อไป